  Z A P I S N I K

47. sjednice Vijeća Mjesnog odbora Petruševec, 
održane 27. ožujka 2025., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Mile Komljenović
3. Kristina Topolovec	
4. Darko Mišić
5. Luka Bojev
Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 46. sjednice Vijeća Mjesnog odbora Petruševec. 
[bookmark: _GoBack]S obzirom da nema dodatnih primjedbi, Vijeće jednoglasno verificira zapisnik s 46. sjednice.  
Na prijedlog predsjednika i provedenog glasovanja Vijeće jednoglasno utvrđuje

D N E V N I     R  E D

1. Korištenje prostora MS Petruševec – Sportsko društvo Petruševec -Žitnjak.
2. Aktualna komunalna problematika.
3. Razno: izvješća, pitanja i prijedlozi.


Ad 1.) Korištenje prostora Mjesnog odbora Petruševec  - Sportsko društvo Petuševec - Žitnjak.

	Predsjednik Vijeća, Kristijan Rašić naglašava vijećnicima da je pristigao zahtjev za produljenje povremenog korištenje prostora od Sportskog društva Petruševec-Žitnjak.
Otvara raspravu.
Nakon kratke rasprave Vijeće jednoglasno donosi 

Z a k lj u č a k
o korištenju  prostora  Mjesne samouprave Petruševec

Vijeće Mjesnog odbora Petruševec suglasno je s produljenjem prostora te:
0. donosi zaključak o korištenja prostora MS Petruševec sportskom društvu Petruševec-Žitnjak  koju zastupa Mate Rašić, i to u terminu ponedjeljkom od 18,00 – 22,00 sata.

Ad 2.) Aktualna komunalna problematika.

Predsjednik Vijeća, Kristijan Rašić napominje da su dovršene autobusne stanice u Novom Petruševcu te da treba obavijestiti ravnatelja o istom da se djeca počinju njima služiti prilikom odlaska i dolaska u školu.
Također upoznaje vijećnike s plinofikacijom V. odvojak i  dijela ulice I. Petruševec  - najnovija informacija od plinare da se krajem mjeseca lipnja planira izvođenje radova kako stoji u njihovom rasporedu.
Predsjednik ukazuje vijećnicima da je dobio par kritika građana a vezano za igralište u Novom Petruševcu gdje se sakupljaju problematične skupine građana koji devastiraju igralište, devastiraju koševe te su nađene i igle u blizini klupa u dječjem parkiću.
Otvara raspravu.
Nakon kratke rasprave vijećnici donose sljedeći

Z a k l j u č a k
o pojačanoj policijskoj ophodnji na području MO Petruševec

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od prometne policije zatraži

· pojačanu ophodnju djelatnika prometne policije na dječjim igralištem u Novom Petruševcu (okupljanje problematične skupine građana te su pronađene igle u blizini dječjeg parkića).
· ovaj zaključak dostavlja se Vijeću Gradske četvrti na postupanje.

Predsjednik napominje da su od Gradskog ureda za katastar i geodetske poslove dobili odgovor za imenovanjem javnih površina. Dostavili su grafički prikaz mogućeg imenovanja koje Vijeće treba imenovati. Napominju da će se troškove nastali zbog određivanja ili mijenjanja nadoknaditi temeljem Odluke o naknadi troškova nastalih zbog određivanja ili mijenjanja imena naselja, ulice ili trga na području Grada Zagreba (SL. gl. Grada Zagreba 30/23).
Vijećnici se ne slažu s takvim prijedlogom izmjene naziva ulice već i dalje stoje pri svojem zaključku da se barem postave table s kućnim brojevima.
Nakon kratke rasprave vijećnici donose sljedeći



Z a k l j u č a k
o postavi table s nazivom imena ulica u ulici Radnička cesta

1. Vijeće Mjesnog odbora Petruševec ne slaže se s rješenjem Gradskog ureda za katastar i geodetske poslove te ostaje pri svom zahtjevu  od 27. studenog 2024. za postavu natpisnih ploča s imenom ulica kako slijedi:

· Radnička cesta 282N, 282C/2, 282A/1, 282A/2, 282B/1, 282I/1, 282J/1, 282G/1, 282F/1, 282F/2, 282E/1, 282D/1, 282C/1, 282P i 
· Radnička cesta  282O, 282M/1, 282M, 282M/2. 
· u prilogu: zaključak VMO i VGČ te rješenje GU za katastar

2. Ovaj zaključak dostavlja se Vijeću Gradske četvrti na postupanje.


O b r a z l o ž e nj e 

Vijeće Mjesnog odbora smatra da je predložena Ulica I ustvari produžetak Radničke ceste te ulice koje se spajaju na nju također spadaju pod Radničku cestu te bi najjednostavnije rješenje bilo tim ulicama samo dodati kućne brojeve.
Na taj način bi se izbjeglo novo imenovanje ulica.


Ad 3.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:                                                                                                                                                                                                                                                 
______________
Kristijan Rašić


KLASA: 024-08/25-003/675
URBROJ: 251-13-11-11/006-25-3
Zagreb, 27. ožujka 2025.


Predsjednik
Vijeća Mjesnog odbora
Petruševec
_______________________
 Kristijan Rašić
